I november 1969 avslørte Hersh My Lai-massakren som skjedde i 1968 i Vietnam. For denne reportasjen ble han tildelt Pulitzerprisen. I april 2004 avslørte Hersh det amerikanske forsvarets tortur av irakiske fanger i Abu Ghraib-fengslet utenfor Bagdad. I 2023 hevdet han at USA stod bak sprengningen av Nord Stream 2-rørledningen i Østersjøen og at Norge hadde en sentral rolle. Påstandene ble flittig referert i russiske medier, men beskrevet som oppspinn av norske myndigheter.